b'\n_START_ARTICLE_\nHanami\n_START_PARAGRAPH_\nHanami (\xe8\x8a\xb1\xe8\xa6\x8b  literalment "contemplaci\xc3\xb3 de flors") \xc3\xa9s el costum tradicional japon\xc3\xa8s de gaudir de la bellesa de les flors, sobretot les de cirerer (sakura, \xe6\xa1\x9c, o b\xc3\xa9 \xe6\xab\xbb). La pr\xc3\xa0ctica de l\'hanami t\xc3\xa9 m\xc3\xa9s d\'un miler d\'anys d\'antiguitat, i encara \xc3\xa9s molt popular al Jap\xc3\xb3 avui en dia. T\xc3\xa9 lloc a la primavera, oposant-se al costum del Momijigari (\xe7\xb4\x85\xe8\x91\x89\xe7\x8b\xa9\xe3\x82\x8a), que se celebra a la tardor. La floraci\xc3\xb3 nom\xc3\xa9s dura una o dues setmanes, normalment del mar\xc3\xa7 a l\'abril, i est\xc3\xa0 seguida pels mitjans de comunicaci\xc3\xb3 de massa i \xc3\xa9s esperada per gran part dels japonesos. La m\xc3\xa0xima floraci\xc3\xb3 (\xe6\xba\x80\xe9\x96\x8b, mankai) sol arribar una setmana despr\xc3\xa9s de l\'obertura de les primeres flors (\xe9\x96\x8b\xe8\x8a\xb1, kaika). Una setmana despr\xc3\xa9s, la floraci\xc3\xb3 extrema s\'acaba i les flors van caient dels arbres._NEWLINE_Tamb\xc3\xa9 existeix al Jap\xc3\xb3 una forma m\xc3\xa9s antiga d\'Hanami, que consisteix a gaudir de les flors de prunera (\xe6\xa2\x85, ume) en comptes de les de sakura (cirerer). Aquest tipus d\'Hanami \xc3\xa9s for\xc3\xa7a popular entre la gent gran, perqu\xc3\xa8 \xc3\xa9s m\xc3\xa9s tranquil que les festes de les sakures, que solen involucrar gent jove i poden ser massificades i sorolloses._NEWLINE_\xc3\x89s important mencionar que els japonesos anomenen aquest esdeveniment no sols Hanami, sin\xc3\xb3 tamb\xc3\xa9 Ohanami (\xe3\x81\x8a\xe8\x8a\xb1\xe8\xa6\x8b), afegint una "o" al principi, que literalment significa \'observar les flors ef\xc3\xadmeres\'.'